Omega3 v tehotenstve
Dobrý deň, chcela by som sa opýtať: momentálne som v 36tt a potrebovala by som vedieť, koľko omega 3 mastných kyselín mám užívať. Ďakujem za odpoveď
Dobrý deň,
ďakujeme za Vašu otázku.
Podľa odporúčaných výživových dávok pre obyvateľov Slovenskej republiky je u tehotných žien od druhého trimestra vhodný denný príjem 1,8 g omega-3 mastných kyselín. Z konkrétnych polynenasýtených omega-3 mastných kyselín je odporúčané denne prijať 1,4 g alfa-linolénovej kyseliny a 400 mg EPA+DHA.
Prajem pekný zvyšok dňa.
S pozdravom
PharmDr. Veronika Kiabová